ফিল্ম সোসাইটি হবে সকলের জন্য উন্মুক্ত। যখনি তা ড্রইংরুমে উঠে যায় তখনই সামগ্রিক চলচ্চিত্র বিজ্ঞানের সঙ্গে অবধারিতভাবে সে সম্পর্ক হারায়। এই সত্যের পটভূমিতে খতিয়ে দেখতে গেলে দেখা যাবে, আমাদের দেশে আমরা কী করছি। চারদিকে কী দেখছি। আমাদের ফিল্ম সোসাইটির প্রবণতা আভিজাত্য ও আত্মসম্ভ্রমের দিকে। …এ সব প্রবণতার অবশ্যই একটি রাজনৈতিক-অর্থনৈতিক কারণ খুঁজে পাওয়া যাবে। …পাক-ভারত উপমহাদেশের ধনকুবেররা স্বাধীনতার পর মুক্ত ভারত-পাকিস্তানে সাম্রাজ্যবাদীদের কনিষ্ঠভ্রাতার ভূমিকায় অবতীর্ণ হয়। তাদের এ ধরনের ভূমিকায় আমাদের অবস্থা আরো দুরারোগ্য হয়ে ওঠে। পাকিস্তানের ফিল্ম সোসাইটিগুলো ওদের সাথে সংঘর্ষে নিয়ন্ত্রণ হারিয়ে প্রথমে দ্বিধাগ্রস্ত এবং পরে ক্লান্ত হয়ে নুয়ে পড়েছে। কিন্তু সৃজনশীলতার ক্ষেত্রে এখনো তারা মুনাফাখোরদের সাথে দ্বন্দ্বে বেসামাল।১৮